I. Осигурителни проценти и съотношения
	На реда за 01.01.2018г в меню ”Основни данни” -> ”Данни за осигуряване и облагане” ->  ”Осигурителни проценти  и съотношения” проверете (и евентуално коригирайте) процента за Фонд ТЗПБ – съгл. Приложение № 2 към чл. 15 от ЗБДОО за 2018г., съобразно вашата икономическа дейност. 
Програмата автоматично променя на реда за 01.01.2018г  процента за Фонд Пенсии на 19.8, както и съответните проценти за работодател (11.02) и работник (8.78). Автоматично се променя и минималния осигурителен доход на 510.00лв,  както и минималния осигурителен доход за земеделските стопани на 350.00лв.

II. Минимални осигурителни прагове
	Добавена е таблицата с Приложение № 1 към чл. 9, т. 1 от ЗБДОО за 2018г. В меню ”Основни данни” -> ”Данни за осигуряване и облагане” -> ”Минимални осигурителни прагове” трябва да добавите реда за 01.01.2018г., като в полето ”Номер” можете да избирате праговете за вашата основна икономическа дейност от тази таблица.
ВАЖНО за фирмите с КИД от група 86 - Хуманно здравеопазване:
След приключване на м. Декември 2017г трябва да се нанесат корекции ако е необходимо в „Номенклатура на професиите” в полето „Номер на ИД” за професиите - медицинска сестра, акушерка, рехабилитатор и лаборант съобразно новия пореден номер в таблицата с праговете за 2018 година.

III.  Класификатори
	Промени по класификатор НКПД ( Заповед на министъра на труда и социалната политика № РД01-1015 от 21.12.2017 г.).
Промените се зареждат след приключване на м.Декември 2017г.
Обръщаме внимание на професия Масажист – стар код 32553002 -> нов код 51693009.
Ако използвате тази професия ще е необходимо да добавите нов код в Номенклатура на професиите (меню Основни данни) и съответно да издадете ДС заради промяната на кода и респ. минималния осигурителен доход.

Напомняме!

1.	Програмата ще актуализира автоматично МРЗ от 01.01.2018 – 510.00 лв. Необходимо е да издадете допълнителни споразумения (ДС) за лицата, които имат основна заплата равна на МРЗ. В тази връзка напомняме, че програмата предлага  функция за автоматично генериране на такива ДС – в меню Персонал-> Документи ->Допълнително споразумение към трудов договор -> чрез бутона „малка стрелка надолу“ от навигатора.

НОВО!!!

1.	Самоосигуряващи се лица
а/ След приключване на м.Декември 2017 програмата автоматично ще направи промени в списъка на персонала за м.01 2018 в таблицата „Осигурителни параметри“ ( тази таблица се появава при стойност = 6 в поле „Тип на заплащане“):
-	Ще попълни сума 510.00 за осигурителен доход за социално и здравно осигуряване в случаите, когато тези полета са имали стойност 460.00;
-	Ще попълни 19.8 в поле „Процент ЛО за Пенсии“ в случаите, когато има попълнена сума в поле „Доход за социално осигуряване“;
-	Ще попълни сума 350.00 за осигурителен доход за социално и здравно осигуряване в случаите, когато тези полета са имали стойност 300.00;
-	Ще попълни поле „Доход за здравно осигуряване болнични“ със сумата 510.00лв, ако това поле е имало стойност 460.00 или по-висока и съответно с 350.00, ако това поле е имало стойност 300.00.

б/ В таблицата „Осигурителни параметри“ е добавено ново поле „Лицето се осигурява през това дружество“.
Ако СОЛ е избрало да се осигурява в това дружество трябва да сложите отметка в това поле. Отметката е критерий, когато се формира Декларация образец 1 за СОЛ, което получава доход в това дружество и е осигурено върху максималния осигурителен доход на друго място.

2.	Сумирано изчисляване на работното време
Във връзка с промените в Наредбата за работното време, почивките и отпуските в сила от 01.01.2018 (нови членове 9а, 9б, 9в и 9г) са направени следните промени в програмата:
-	Нощният труд се приравнява с коефициента 8/7 само за смените с 4 и повече часа нощен труд ( чл. 9а, ал.4).
Т.е. ако лицата полагат нощен труд по-малко от 4 часа, ще е необходимо да го въвеждате в съответните дни във Форма76. Ако използвате възможността да въведете общото количество часове нощен труд в един работен ден, програмата ще го приравни с коефициента.

-	Съгласно чл. 9г от Наредбата получените часове извънреден труд в края на периода на СИРВ  се отчитат пред Инспекцията по труда без  превръщане на нощните часове в дневни. Поради това в програмата е добавен нов код „901 - Извънреден труд пр.нощен труд“ в Номенклатурата на начисленията, на който ще се начислява сумата, получена от приравняването на нощните часове към дневни с коефициента 8/7 и съответно на код „011 – Извънреден труд – делник“ ще се начислява сумата за часовете извънреден труд. В справката „Сумарен изв.труд“ (меню Присъствени форми) в колоната „Часа нощ. труд за прирав.“ участват само часовете с 4 и повече часа нощен труд.

-	В справката „Сумарен изв.труд“ (меню Присъствени форми) е добавена колона „Часа по норма“ , където се показват евентуално часове, които са по-малко от нормата за избрания период на СИРВ. Тези часове трябва да ги попълните за съотвените лица във Форма76 в един  работен ден на реда „Престой“ (с изключение на случаите на виновно неявяване на работника или служителя на работа – виж чл.9в от Наредбата) и програмата ще начисли респ. сумите във фишовете.

3.	Уведомления по чл.123  от КТ
С тази версия на програмата вече могат да се изготвят уведомленията по чл.123 КТ. За целта в таблицата „Открити работни номера“ (меню Персонал“) е добавено поле „Стар Булстат“, където е необходимо да попълните Булстата на предишния работодател. Уведомленията може да изготвите и запишете файла по спецификацията за подаване в НАП от меню Персонал -> Документи-> Уведомления за промяна на работодател по чл.123 от КТ.

4.	Обединяване на данни при сливане на предприятия
Разработена е нова възможност (меню Сервиз), с която може да добавите персонал от друга база данни на Softsystem Заплати. Програмата добавя личните данни, открива нови работни номера и записва лицата в списъка на персонала за съответния месец на избраната дата. Програмата обновява и придружаващите номенклатури.

5.	Справка за промяна на Основната месечна заплата на персонала
      от меню Справки -> Справки за персонала